છેલ્લા કેટલાક સમયથી વોટ્સએપ સહિતના સોશિયલ મીડિયા પર આ પ્રકારની વાહિયાત અફવા ફરી રહી છે કે ‘કેટલીક મહિલાઓ સહિતની ટોળકી માસૂમ છોકરાઓને ઉઠાવવા માટે ફરી રહી છે.’ અભણોના આ દેશમાં વોટ્સએપ સહિતના સોશિયલ મીડિયાને સાચા માનવા ટેવાયેલા લોકોએ મહિલાઓને એ રીતે મારવાનું શરૂ કર્યું હતું જેમ આ મહિલાઓ નહીં, પણ કોઈ રાક્ષસ હોય. હકીકત એ હતી કે આ મહિલાઓ અમદાવાદના સરદારનગર વિસ્તારની હતી અને કોઈ કામ માટે આ વિસ્તારમાં આવી હતી.